**Н А Р О Д Н О Ч И Т А Л И Щ Е “Б А Ч О К И Р О - 1 9 43 г.”**

**С. ИСКРА, СИЛИСТРЕНСКА ОБЛАСТ**

*7580, с. Искра, обл. Силистра, ул. “Звездел” № 3 ,e- mail:neriman\_2007@abv.bg*

**ДОКЛАД**

**До Кмета на Община Ситово и Общинския съвет**

**за осъществените дейности и изразходваните от бюджета средства**

 **за предходната година / 01.01.2018 г. – 31.12.2018 г./**

**по чл. 26а, ал.4 от Закона за Народните читалища,**

**при Народно читалище „Бачо Киро – 1943г.”- с.Искра, община Ситово.**

*НЧ „Бачо Киро-1943г.”е сдружение с нестопанска цел и е вписано в регистъра на юридическите лица и в регистъра на народните читалища в съответствие с чл.10,ал.1,2 от Закона за народните читалища.*

*През годините то се утвърди като място за творческа себеизява без налагане на висок професионализъм, една от най-характерните черти е свободната воля за избор на участие по преценка на собствените интереси. Библиотеката в читалището е одобрено да работи в партньорство с регионална библиотека „Партений Павлович” гр.Силистра по програма „Глобални библиотеки - България”. Основна цел на програмата е максимален брой граждани да получат лесен и безплатен достъп до информация и услуги в Интернет чрез мрежата на Българските обществени библиотеки.*

**БИБЛИОТЕЧНА ДЕЙНОСТ**

* Библиотеката работи по програма „Глобални библиотеки”, с цел да се улесни достъпа до информация и услуги чрез интернет на населението. Програмата способства библиотеките да бъдат утвърдени като фактор за обществена програма и средища на знанието.
* През годината са проведени обучения и консултации за начална компютърна грамотност.
* Електронните услуги – приоритет в работата на библиотеката.
* През годината НЧ „Бачо Киро-1943г.” информира населението на село Искра чрез обяви от бюрото по труда за свободните работни места в област Силистра.
* Извънкласна дейност - „Да четем и разказваме заедно” – занятие с началните класове с цел развиване на речевите способности на местните деца.
* 13 януари Ден на българското кино – прожекция на известен български филм.
* Малкото голямо четене- учениците от ОУ „Ст. Караджа” с. Искра гостуваха при децата от ЦДГ „Мир”, като ги изненадаха прочитайки им интересни приказки от известни автори.
* З март - Национален празник - празника е отбелязан с презентации от учениците от ОУ „Стефан Караджа”.

* 1 Април – Ден на шегата – забавна беседа с децата от началните класове на тема „ Шега” и кой как се е пошегувал с другарчето си.
* Мултимедийна прожекция и презентация от група ученици на тема Опазване на околната среда във връзка с „Ден на земята”.

* Световен ден на книгата и авторското право – МАРАТОН НА ЧЕТЕНЕТО, проведено с учениците от ОУ „Стефан Караджа”, с. Искра.
* Участие в „Националната библиотечната седмица” по инициатива на Българската библиотечно – информационна асоциация.
* Ученици от по горен клас прочетоха приказки на по-малките, като направиха илюстрация към приказката;
* „Днес аз съм библиотекар”- учениците бяха библиотекари за един ден в читалищната библиотека. Бяха запознати с библиотечната дейност и книгозаемането;
* „Умници”- състезание-викторина с награди за читателите на библиотеката ;
* Изложба от рисунки „Парад на приказните герои”.
* 30 Май - Световен ден за борба с тютюнопушенето – презентация и беседа по темата с учениците от ОУ „Стефан Караджа”
* „Забавно лято”
* Прожекции на филми по избор на детската аудитория
* Кампания „Сподели любимата си мисъл от книга. Книгата, която ме промени”
* Изработка на покани за рождени дни и партита.
* “Елате книги у дома!” – седмица за връщане на книги с изтекъл срок на заемане от читатели – кампания на библиотеката
* 1 ноември - Ден на народните будители – празника е почетен с мултимедийна презентация за народните будители от учениците от ОУ „Ст. Караджа”, с. Искра

**Годишнини, изложби и кътове:**

**Януари:**

* **11.01 –** 140 г. от рождението на Пейо Яворов. Прочитане на негови произведения и събеседване върху стихотворението „ Две хубави очи” с учениците от горните класове.
* **15.01** – Във връзка с155 г. от рождението на Алеко Константинов се подготви кът с негови произведения и учениците бяха запознати с неговата биография.

**Февруари:**

* **19.02 -** Отбелязване на 145 г. от обесването на Васил Левски с подготвен кът, табло и представена презентация по темата с учениците от ОУ „Ст. Караджа”, с. Искра
* **Март:**
* **03.03.** - Национален празник наБългария - Подготвен кът, табло.

**Април:**

* **02. 04 -** 213 г. от рождението на Ханс Кристиан Андерсен (1805 – 1875) датски писател, известен най-вече със своите приказки – драматизация на приказката „ Малката кибритопродавачка”;
* **04.04** - Представена е Великденска изложба пред читалището за населението на село Искра;

**Ноември:**

* **01.11. -** Дена на Народните Будители - Той е посветен на делото на книжовниците, просветителите и борците за национално освобождение, съхранили през вековете духовните ценности на нацията и нейния морал.
Отбелязахме мероприятието с рецитал, презентация и тематична викторина, в която учениците от ОУ " Стефан Караджа " демонстрираха познанията си за историята и делото на народните будители.

**КУЛТУРНО МАСОВА ДЕЙНОСТ**

**НА НЧ „БАЧО КИРО – 1943Г.”**

* Подобаващо отбелязване на „Бабинден” или „Ден на родилната помощ”с общоселско мероприятие.
* „Работилница за валентинки” – изработка на картички, рамки, декорации и др. с читатели и доброволци във връзка с предстоящия празник Св. Валентин.
* Представена изложба за Св. Валентин в ОУ „ Стефан Караджа ”, с. Искра.
* На 21.02.2018г. НЧ „Бачо Киро-1943г.”отбеляза Деня на майчиния език с представена богата програма пред жителите на с. Искра.
* На 28.02.2018 г. НЧ „Бачо Киро-1943г.”отбеляза международния "Ден на розовата фланелка". Проведена е беседа с учениците от горните класове от ОУ „Ст. Караджа ”. В знак на солидарност, децата бяха облечени с розови тениски.
* Работилница за мартеници – с ученици доброволци от ОУ „Ст. Караджа” са изработени мартеници за ДГ „Мир”, с. Искра
* Посрещане на Баба Марта – съвместно мероприятие с ДГ „Мир” и НЧ „Бачо Киро – 1943 г.”, с. Искра.
* 08.03.2018г. - „Международен ден на жената”- организирана е празнична вечер в гр. Силистра.
* 09.03.2018 г. – И през 2018 г. читалището продължи традиционните дейности по благотворителност. За да сме максимално полезни се направи предварително проучване за децата от ЦНСТ с. М. Преславец. Установи се, че имат нужда от хранителни продукти и дрехи от първа необходимост, които предоставихме при нашето посещение.
* На 26.03.2018г. НЧ „ Бачо Киро – 1943 г.” организира на общинско ниво „Първа пролет” в с. Добротица, като бяха поканени читалище с. Любен и с.Добротица.
* 31.03.2018 г. НЧ "Бачо Киро-1943 г." отбеляза красив пролетен празник "Лазаровден" в с. Искра. По традиция група момичета (самодейки) към читалището накичени с венчета, облечени в български носии обхождат селото. Влизат във всяка къща, пеят песни и стопаните ги даряват с яйца.
* 04.04.2018 г. – НЧ „Бачо Киро – 1943 г.” покани учениците от ОУ „Ст. Караджа” за участие на Великденската работилница. За целта бяха изработени картички и рисунки, боядисаха се великденски яйца.
* На 06.04.2018 г. НЧ „Бачо Киро-1943г.” приятно изненада с почерпка и подаръци децата от I-ви клас на мероприятието „Аз вече съм грамотен”.
* Изложба – „ШАРЕН ВЕЛИКДЕН” – пред читалището бе представена великденска изложба. „ Децата с яйцата се биха и някои победиха. Някои деца щом се чукнаха и яйцата им се пукнаха” .
* На 26.04.2018 г. ни гостува куклено - драматичен театър от гр. Силистра с постановката „Ламята от улица Войтешка” автор Карл Чапек.
* На 27.04.2018 г. НЧ „ Бачо Киро – 1943 г.” организира съвместно посещение с жените на село Искра на театрална постановка в гр. Силистра „ Любов с гръмотевици” с участието на артисти от гр. София и специалното участие на актьора Христо Гърбов.
* Участие в Хумористичния фестивал на с. Сребърна с танцовите ни състави.
* Ежегодно читалището е в основата на организирането и честването на празника на селото 24 май „Искра пее и танцува” , чувства се ангажираността и като културна институция.
* 05.06.2018 г. – Ден на опазване на околната среда. С учениците от горните класове е подготвена презентация и е проведена дискусия по темата.
* 09.06.2018 г. - Участие на танцовите състави и театралната група при НЧ „Бачо Киро – 1943г.” на традиционния събор на с. Любен.
* 16.06.2018 г. - Участие на танцовите ни състави в Общинския фолклорен събор ”Песни и танци от Добруджа”, с. Ситово.
* 23.06.2018 г. - Участие на танцовите състави и театралната група при НЧ „Бачо Киро” на традиционния събор на с. Чернолик.
* м. Юли 2018 г. – През лятната ваканция 2 групи ученици при ОУ „ Стефан Караджа” се включиха към образователно – приключенската академия „ Забавно лято”. Във връзка с това бяха организирани редица дейности в читалището:

 - 04.07. – Групата от началните класове (1ва група) проведоха занятие СОЛЕ в читалищната библиотека;

 - 06.07. – Наученото през седмицата на „ Зеленото училище” децата демонстрираха пред родителите си;

 - 18.07. – Учениците от горните класове (2ра група) проведоха занятие СОЛЕ в читалищната библиотека;

 - 20.07. – Представление на децата от 2ра група и раздаване на сертификатите от образователно – приключенска академия „ Забавно лято”.

* 13.08.2018 г. – В НЧ „ Бачо Киро -1943г.” се прожектира филм с благотворителна цел за децата от ЦНСТ с. Малък Преславец.
* 26.08.2018 г. – Участие на танцовите състави при НЧ „Бачо Кир-1943” в регионалния фестивал на турския фолклор с. Руйно, общ. Дулово.
* 13.09.2018г. – Със събраните средства от благотворителната кампания,насочена за ЦНСТ с. М. Преславец, се закупиха на децата нови дрехи и ученически пособия за новата учебна година.
* На 17.09.2018г. от името на НЧ „Бачо Кир-1943г” са поднесени цветя на учителския колектив при ОУ „Ст. Караджа” и ДГ „Мир”, с. Искра по повод Първия учебен ден.
* 05.10.2018 г. НЧ „Бачо Киро – 1943 г.” отбеляза празника „Ден на учителя”, като изненада учителския колектив със специална подготвена програма и подарени символични подаръци.
* 23.10.2018 г. – С учениците от ОУ „ Стефан Караджа” е организирано посещение на театрална постановка в с. Ситово „ Свекърва” с участието на артисти от Силистренския драматичен театър.
* 25.10. 2018 г. – Във връзка с Националната седмица на четенето читалищната библиотека бе посетена от децата от ДГ „ Мир”.
* 31.10.2018 г - Ежегодно читалището организира Хелоуин празненство - По традиция децата носят страшни костюми, тиквени фенери и обикалят съседите си, като искат бонбони и сладки с предупреждението, че ако не получат такива ще им „изиграят номер“.
* 02.11.2018 г. – Читалището отново отвори вратите на кинозалата за поредната кинопрожекция.
* 14.11.2018 г. - НЧ " Бачо Киро - 1943 г." организира посещение на Театрално комедийно шоу " Тутурутка" в град Силистра с участието на артисти от гр. Варна.
* На 22.11.2018 г. в НЧ " Бачо Киро -1943 г." бе обявен конкурс за най - вълнуващо писмо до Дядо Коледа.
* 23.11.2018 г. – Проведена информационна среща в читалището от ОИЦ гр. Силистра.
* Подготвена новогодишна украса пред НЧ „Бачо Киро – 1943 г.” за внасяне на празнично настроение в с. Искра – с ученици доброволци.
* На 11.12.2018 г. Новогодишна работилница – НЧ „Бачо Киро – 1943 г.” подготви новогодишна украса за класните стаи в ОУ „Ст. Караджа”
* На 21.12.2018 г. приключи конкурса за най - вълнуващо писмо до Дядо Коледа. Белобрадият старец изненада автора на най – милото писмо с подарък и лично посещение у дома.
* На 26.12.2018 г. НЧ „Бачо Киро – 1943 г.” организира новогодишно дамско парти в гр. Силистра.
* 27.12.2018 г „Пътуващ Дядо Коледа” в с. Искра:
 - белобрадият старец подари една незабравима Нова Година на децата в село Искра, като гостува във всеки дом, за да раздаде новогодишните подаръци;

 - освен дечицата, Дядо Коледа изненада и едно семейство, в което една баба САМА се грижи за четирите си внуци, както и за болният си съпруг.
"Най-добрият начин да започнеш деня е събуждайки се сутрин да си помислиш колко хубаво е да донесеш радост поне на един човек днес!" – Фридрих Ницше

* За периода: от месец ноември 2017 година до месец юни 2018 година в НЧ „Бачо Киро-1943г.” са провеждани репетиции на постоянно и временно действащи колективи.
* През годината читалището се включи в благотворителната кампанията за набиране на пластмасови капачки за МБАЛ гр. Силистра, като това е залегнато и в плана за 2019 г.

**ХУДОЖЕСТВЕНА САМОДЕЙНОСТ**:

* На 15 ноември откриване на творческия сезон при НЧ „Бачо Киро- 1943г.” с.Искра.
* Подбор на детска фолклорна и юношеска фолклорна танцова група.
* Подбор на участници за театрална група.
* Подготовка на репертоар за индивидуални изпълнения.
* Участие на самодейните състави в регионални и местни инициативи.
* Всяка изява и мероприятие на читалището бе документирано чрез видео и снимков материал , с цел съхраняване и обогатяване на неговата история.

 ОРГАНИЗАЦИОННА ДЕЙНОСТ:

* Читалищното настоятелство на своите заседания дискутира търсенето на начини и средства за моралното и материално стимулиране на самодейците при изява извън селото.

 **ПРЕДСЕДАТЕЛ:**

 /*М. МУХАРЕМ/*

 **СЕКРЕТАР:**

*/Н.МУСТАФА/*

 **БИБЛИОТЕКАР:**

 /А. ИБРЯМ/

**СПИСЪК НА ЧЛЕНОВЕТЕ НА НАСТОЯТЕЛСТВОТО, ПРОВЕРИТЕЛНАТА КОМИСИЯ И ПРЕДСЕДАТЕЛЯ НА НЧ „ БАЧО КИРО – 1943 Г. ” С. ИСКРА ОБЩ . СИТОВО**

**НАСТОЯТЕЛСТВО с членове:**

МЕХМЕД ВАДЕТ МУХАРЕМ
НЕРИМАН ГАЛИБ МУСТАФА
ТУРХАН ИБРАХИМ МЕХМЕД

**ПРОВЕРИТЕЛНА КОМИСИЯ с членове:**

НЕДИМ ЕДЖАБИ ФЕИМ
ЕРВИН НАИЛ ИБРЯМ
БИЛГИН ВЕЖДИ МЕХМЕД

**ПРЕДСЕДАТЕЛ:**

МЕХМЕД ВАДЕТ МУХАРЕМ



**ПЛАН**

ЗА ДЕЙНОСТТА

НА НАРОДНО ЧИТАЛИЩЕ

„ БАЧО КИРО – 1943 г.”

**за 2019 г.**

I. ОСНОВНИ ПРИОРИТЕТИ НАРОДНО ЧИТАЛИЩЕ „БАЧО КИРО-1943г.“

* ПРИОРИОТЕТИ
* **Основни акценти:**

1. Ориентиране в променената среда;

2. Вземане на решение за осъвременяване на читалищната дейност:

- Като организация на гражданското общество;

Читалището - институция за реализиране потребностите на младото поколение;

- Развитие и усъвършенстване на културната дейност в читалището и подобряване стила и методите на работа с цел развитие

на интеграционните процеси в духовната сфера;

- Привлекателно място, утвърдено като фактор за обществена промяна и средище на знанието.

* **Управленски политики:**

- Взаимоотношения с местните власти;

- Местните общности;

- Лидери в културната общност.

* **Задачи:**

1. Разгръщане на културно-просветна дейност на читалището сред населението;

2. Прилагане на иновативни подходи и методи на работа за повишаване на читателския интерес;

3. Библиотеката да се развива като средище за информация, комуникация и обучение.

4. Дейности за разкриване, опазване, съживяване и популяризиране на културното наследство на нашия край.

II. СТРУКТУРА НА НАРОДНО ЧИТАЛИЩЕ „БАЧО КИРО-1943г.“

III. Дейности на структурните единици в Народно читалище ”БАЧО КИРО-1943г.”

1. ЧИТАЛИЩНА ДЕЙНОСТ:

* **Дейности по месеци:**

|  |  |
| --- | --- |
| **Месец** | **Дейност, проява** |
| Януари | 1. ДЕН НА РОДИЛНАТА ПОМОЩ - ОБЩОСЕЛСКО ПРАЗНЕНСТВО. |
| Февруари | 1. ОТБЕЛЯЗВАНЕ ГОДИШНИНА ОТ ОБЕСВАНЕТО НА ВАСИЛ ЛЕВСКИ – Презентация,табло;2. ДЕН НА МАЙЧИНИЯ ЕЗИК – Инициатива с цел насърчаване на езиковото и културното многообразие и многоезичието;3. ДЕН НА РОЗОВАТА ФАНЕЛКА – СРЕЩУ АГРЕСИЯ В УЧИЛИЩЕ – Презентация;4. МАРТЕНСКА РАБОТИЛНИЦА – С УЧАСТИЕТО НА ДОБРОВОЛЦИ ОТ ОУ „СТЕФАН КАРАДЖА. |
| Март | 1. ПОСРЕЩАНЕ НА БАБА МАРТА И ПОДАРЯВАНЕ НА МАРТЕНИЦИ – ТЪРЖЕСТВО В ДГ „МИР”, С. ИСКРА;2. ТРЕТИ МАРТ-НАЦИОНАЛЕН ПРАЗНИК НА БЪЛГАРИЯ – Рецитал и кът;3. МЕЖДУНАРОДЕН ДЕН НА ЖЕНАТА: - ИЗРАБОТКА НА КАРТИЧКИ С КВИЛИНГ МАТЕРИАЛИ - ОРГАНИЗИРАНЕ НА ДАМСКО ПАРТИ;4.МЕЖДУНАРОДЕН ДЕН НА ТЕАТЪРА - ПОСТАНОВКА ОТ ГОСТУВАЩА ТЕАТРАЛНА ТРУПА. |
| Април | 1. ВЕЛИКДЕНСКА РАБОТИЛНИЦА;2. ПРЕДСТАВЯНЕ НА ИЗЛОЖБА „ПИСАНИ ЯЙЦА” И КОНКУРС „НАЙ-ШАРЕНО ЯЙЦЕ”;3. „ДА ОПАЗИМ ДЕЦАТА НА ПЪТЯ”Образователни игри с началните класове;4. ДЕН НА ПЛАНЕТАТА ЗЕМЯ- ПРЕЗЕНТАЦИЯ С УЧЕНИЦИТЕ OT ОУ “СТЕФАН КАРАДЖА” С. ИСКРА- ЕКО ИЗЛОЖБА ОТ ОТПАДЪЧНИ МАТЕРИАЛИ. |
| Май  | 1. ДЕН НА ЕВРОПА – ПРЕЗЕНТАЦИЯ В ОУ „СТ. КАРАДЖА”;2. МЕЖДУНАРОДЕН ДЕН НА МУЗЕИТЕ(ПОСЕЩЕНИЕ НА Крепост Меджиди табия – Силистра ). |
| Юни | 1. МЕЖДУНАРОДЕН ДЕН НА ДЕТЕТО – Организиране на състезателни игри с началните класове. |
| Юли  | 1. 184 ГОДИНИ ОТ РОЖДЕНИЕТО НА БАЧО КИРО (1835-1876) – БЪЛГАРСКИ УЧИТЕЛ И КНИЖОВНИК – Презентация. |
| Август | 1. „КУРБАН БАЙРАМ” - ОБЩОСЕЛСКО ПРАЗНЕНСТВО. |
| Септември | 1. ПОСРЕЩАНЕ НА НОВАТА УЧЕБНА ГОДИНА - ЦВЕТЯ И ПОЗДРАВИТЕЛНИ КАРТИЧКИ ЗА УЧИЛИЩНИЯ ПЕРСОНАЛ. |
| Октомври | 1. “ДОБРЕ ДОШЛА ЗЛАТНА ЕСЕН” - ЕСЕННА ИЗЛОЖБА;2. МЕЖДУНАРОДЕН ДЕН НА УЧИТЕЛЯ (ПРАЗНИЧНА ПРОГРАМА);3. НАЦИОНАЛЕН ДЕН НА БЛАГОТВОРИТЕЛНОСТТА (БЛАГОТВОРИТЕЛНА КАМПАНИЯ ЗА ДЕЦА , ЛИШЕНИ ОТ РОДИТЕЛСКИ ГРИЖИ). |
| Ноември | 1. УЧАСТИЕ НА КУЛИНАРНИЯ ФЕСТИВАЛ „ГОЗБИТЕ НА ДОБРУДЖА”;2. МЕЖДУНАРОДЕН ДЕН ЗА ЕЛИМИНИРАНЕ НА НАСИЛИЕТО СРЕЩУ ЖЕНИТЕ ( ДИСКУСИЯ ПО ТЕМАТА). |
| Декември  | 1. КОНКУРС ЗА НАЙ-ВЪЛНУВАЩО ПИСМО ДО ДЯДО КОЛЕДА (С ДЕЦА ОТ ПОДГОТВИТЕЛНА ГРУПА ПРИ ДГ „МИР”, С.ИСКРА);2. КОЛЕДНО ДАМСКО ПАРТИ;3. „ПЪТУВАЩ ДЯДО КОЛЕДА”;4. НОВОГОДИШНО ТЪРЖЕСТВО „ТИХА НОЩ, СВЯТА НОЩ” НОВОГОДИШНА НАЗДРАВИЦА И ХОРО НА МЕГДАНА. |

2.БИБЛИОТЕКА:

* **Дейности по месеци:**

|  |  |
| --- | --- |
| Месец | Дейност, проява |
| През годината | 1. БИБЛИОТЕКАТА ПРЕДЛАГА СЛЕДНИТЕ ЕЛЕКТРОННИ УСЛУГИ:• Е-ЗДРАВЕ• Е-ЗАЕТОСТ• Е-ОБРАЗОВАНИЕ• Е-КУЛТУРА;2. ИНДИВИДУАЛНИ И ГРУПОВИ ОБУЧЕНИЯ ПО ИКТ;3. „ДА ЧЕТЕМ И РАЗКАЗВАМЕ ЗАЕДНО”-ЗАНЯТИЕ С НАЧАЛНИТЕ КЛАСОВЕ С ЦЕЛ РАЗВИТИЕ НА РЕЧЕВИТЕ СПОСОБНОСТИ НА МЕСТНИТЕ ДЕЦА. |
| Януари | 1. ДЕН НА КИНОТО - ПРОЖЕКЦИЯ НА ФИЛМ В ЧИТАЛИЩЕТО ЧРЕЗ МУЛТИМЕДИЙНАТА ТЕХНИКА. |
| Февруари | 1. РАБОТИЛНИЦА ЗА ВАЛЕНТИНКИ. |
| Март | 140 г. от рождението на Алберт Айнщайн, физик-теоретик, един от създателите на съвременната физика (1879 – 1955) – викторина с учениците от горните класове. |
| Април | 1. МЕЖДУНАРОДЕН ДЕН НА ХУМОРА И САТИРАТА – Прочитане на хумористични произведения за Хитър Петър;2. МЕЖДУНАРОДЕН ДЕН НА ДЕТСКАТА КНИГА(ПРОЖЕКЦИЯ НА ДЕТСКИ ФИЛМ ОТ ПРИКАЗКИТЕ НА Х.К. АНДЕРСЕН);3. УЧАСТИЕ НА МАРАТОН НА ЧЕТЕНЕТО. |
| Май | 1. УЧАСТИЕ НА „НАЦИОНАЛНА БИБЛИОТЕЧНА СЕДМИЦА” -С конкурсен характер;2. ПРОВЕЖДАНЕ НА ВИКТОРИНИ, КОНКУРСИ, ПОЗНАВАТЕЛНИ ИГРИ В ЧИТАЛИЩНАТА БИБЛИОТЕКА |
| Юни | „ЗАБАВНО ЛЯТО” – • Лятно четене• Прожекции на филми• Занимателни игри |
| Юли | „ЗАБАВНО ЛЯТО” – • Лятно четене• Прожекции на филми• Занимателни игри |
| Август | „ЗАБАВНО ЛЯТО” – • Лятно четене• Прожекции на филми• Занимателни игри |
| Септември | 100 г. от рождението на Николай Хайтов, български писател (1919 – 2002) – подготвена презентация с учениците от ОУ „Стефан Караджа ” за живота и творчеството на писателя. |
| Октомври | 1. ХЕЛОУИН – ПАРТИ ЗА МАЛЧУГАНИ. |
| Ноември | 1. ДЕН НА НАРОДНИТЕ БУДИТЕЛИ (ТАБЛО И ПРЕЗЕНТАЦИЯ) |
| Декември | 1. КОЛЕДНА РАБОТИЛНИЦА. |

3. ЛЮБИТЕЛСКИ СЪСТАВИ:

* **Дейности по месеци:**

|  |  |
| --- | --- |
| Месец | Дейност, проява |
| Март  | УЧАСТИЕ НА НАЦИОНАЛНИЯ МУЗИКАЛНО – ФОЛКЛОРЕН КОНКУРС „ОРФЕЕВИ ТАЛАНТИ” ГР. ПЛОВДИВ |
| Май | 1. УЧАСТИЕ НА ХУМОРИСТИЧНИЯ ФЕСТИВАЛ „СРЕБЪРНА ПЕЕ И СЕ СМЕЕ”;2. УЧАСТИЕ НА ТРАДИЦИОННИЯ СЪБОР НА СЕЛО БОСНА;3. ПОДГОТОВКА И УЧАСТИЕ ЗА ТРАДИЦИОННИЯ СЪБОР НА СЕЛО ИСКРА. |
| Юни  | 1. УЧАСТИЕ НА ТРАДИЦИОННИЯ ПРАЗНИК НА СЕЛО ЛЮБЕН;2. УЧАСТИЕ НА ОБЩИНСКИЯ ФОЛКЛОРЕН СЪБОР „ПЕСНИ И ТАНЦИ ОТ ДОБРУДЖА”;3. УЧАСТИЕ НА НАЦИОНАЛНИЯ СЪБОР НА ЧИТАЛИЩАТА. |

4. ХУДОЖЕСТВЕНА САМОДЕЙНОСТ:

* „Да опазим, съхраним и предадем” - Откриване на творческият сезон.

 Срок: м.октомври

* Подбор на танците на детската и юношеската танцова група .

 Срок: м. октомври

* Подбор на участници за детска театрална група .

 Срок: м. октомври

* Подбор на временно действащи колективи, участващи в художествената самодейност на читалището през годината.

 Срок: през годината

* Оформяне на курс по Английски език.

Срок: през годината

5. ОРГАНИЗАЦИОННА ДЕЙНОСТ:

* Участие на самодейните състави в регионални и местни инициативи.
* Всяка изява и мероприятие на читалището да бъдат документирани чрез видео и снимков материал , с цел съхраняване и обогатяване на неговата история.
* Читалищното настоятелство на своите заседания да дискутира търсенето на начини и средства за моралното и материално стимулиране на самодейците при изява извън селото.
* ЧН да си постави задача за написване и кандидатстване за проекти :
* ремонт на външната фасада на читалищната сграда
* сценични облекла
* попълване на библиотечния фонд

 **ПРЕДСЕДАТЕЛ:………………….**

 /*МЕХМЕД МУХАРЕМ/*

 **СЕКРЕТАР:……………………………..**

*/НЕРИМАН МУСТАФА/*

25.10.2018г.

 с.Искра

**У С Т А В**

НА

НАРОДНО ЧИТАЛИЩЕ „БАЧО КИРО – 1943г.”

СЕЛО ИСКРА

ОБЩИНА СИТОВО, ОБЛАСТ СИЛИСТРА

І. ОБЩИ ПОЛОЖЕНИЯ.

 Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Бачо Киро-1943 г.” с. Искра, обл. Силистра.

 Чл. 2. (1) Народно читалище ,,Бачо Киро-1943 г.” с. Искра е традиционно самоуправляващо се културно – просветно сдружение на жителите от с. Искра, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2) Читалището е юридическо лице с нестопанска цел с наименование ,,Бачо Киро-1943 г.” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3) Народно читалище ,,Бачо Киро-1943 г.” има за седалище с. Искра, община Ситово, където се намира и адреса на управлението му: обл. СИЛИСТРА, община СИТОВО, с. ИСКРА, ул.,,Звездел” № 3

Чл. 3. Целите на Народно читалище „Бачо Киро-1943 г.” с. Искра са да създава и разпространява сред жителите на с. Искра културни ценности. Да развива творчески способности и да задоволява научно - образователните, духовните, естетическите и нравствено - етичните потребности на населението. Да проучва историята на селото и да изгражда истински родлюбци. Да се изявява като информационен посредник между населението от една страна, администрацията на местно и национално ниво, бизнеса и обществени и неправителствени организации от друга. Да осигури достъп на широка част от населението до новите информационни технологии, модерните средства на комуникация и глобалното общуване. Да работи сред младeжите и подрастващите, като подпомага цялостното им изграждане като хармонично развити личности.

 ІІ. СРЕДСТВА ЗА ПОСТИГАНЕ НА ЦЕЛИТЕ

            Чл. 4. За постигане на целите си Народно читалище „Бачо Киро-1943 г.” урежда:

* обществена библиотека на свободен достъп, в която се събира, съхранява, организира и предоставя за ползване библиотечен фонд, извършва се библиотечно-информационно обслужване и достъп до автоматизирани мрежи на различни обществени библиотеки;
* създаване и поддържане на електронни информационни мрежи и информационен център за свободен достъп до интернет;
* самодейни колективи, школи, кръжоци, курсове по изкуствата и за изучаване на чужди езици, научно- технически знания, битова култура, лектори и др.;
* клубове и формации за развитие на младежки и спортни дейности;
* клубове по интереси за проучвателска и  събирателска дейност в областа на фолклора, етнографията, краезнанието, екологията, дизайна, и др.
* кино и видео показ, дискотека, видеотека;
* ателиета за художествени народни занаяти;
* концерти, спектакли и изложби;
* фестивали, празници и ритуали;
* архивни документална и фотографска колекции.

ІІІ. СЪСТАВ НА ЧИТАЛИЩЕТО

         Чл. 5. Член на на Народно читалище „Бачо Киро-1943 г.” с. Искра може да бъде всеки български гражданин без разлика на пол, образование, имотно състояние, вероизповедание и етническо самосъзнание, който спазва устава на читалището и законите на страната , участвува активно в читалищния живот и не е поставен под запрещение.

 Чл. 5а Членовете на Народно читалище „Бачо Киро-1943 г.”са индивидуални и колективни

           Чл. 6. Индивидуалните членове на читалището са действителни, спомагателни, благодетелни и почетни.

           Чл. 7. Действителен член на читалището може да бъде всяко пълнолетно лице, което спазва устава на читалището, активно участвува в дейността му, плаща годишен членски внос и имат право да избират и да бъдат избирани.

           Чл. 8. Спомагателен член на читалището може да бъде всяко непълнолетно лице, което спазва устава на читалището.

           Чл. 9. Действителните и спомагателни членове се приемат за такива по решение на читалищното настоятелство.

           Чл. 10. Благодетелен член на читалището е този, който подари на читалището сума в размер на петстотин лева или вещи на същата стойност.

           Чл. 11. Почетни членове на читалището са граждани с особени заслуги към читалищното дело във Искра.

           Чл. 12. Почетните и благодетелни членове на читалището се обявяват от общото събрание на читалището по предложение на настоятелството.

           Чл. 13. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

* професионални организации;
* стопански организации;
* търговски дружества;
* кооперации и сдружения;
* културно-просветни и любителски клубове и творчески колективи.

ІV. ПРАВА И ЗАДЪЛЖЕНИЯ НА ЧЛЕНОВЕТЕ

           Чл. 14. Действителните членове на Народно читалище „Бачо Киро-1943 г.” имат право:

* да участват в редовните и извънредни общи събрания.
* да избират и да бъдат избирани в ръководните органи на читалището.
* да получават информация за дейността на читалището.
* да обсъждат всички въпроси свързани с дейността на читалището.

 Чл. 15. Спомагателните членове на читалището имат право да участват в общите събрания със съвещателен глас.

Чл. 16. Почетните и благодетелни членове на читалището имат права на действителни, ако отговарят на чл. 5 от устава.

Чл. 16а Колективните членове имат правата на действителните съгласно чл.12 от устава и право на един глас в общото събрание.

Чл. 17. Членовете на читалище Народно читалище „Бачо Киро-1943 г.” са длъжни:

* да спазват устава на читалището.
* да участвуват активно в читалищния живот;
* да участват в общите събрания.
* да пазят и обогатяватчиталищното имущество.
* да плащат редовно членския си внос.
* да изпълняват решенията на общото събрание, настоятелството и проверителната комисия.

V. УПРАВЛЕНИЕ НА ЧИТАЛИЩЕТО.

           Чл. 18. Народно читалище „Бачо Киро-1943 г.” се управлява от общото събрание, настоятелството, председател и проверителна комисия.

           Чл. 19. Текущата дейност на читалището се организира от секретаря на читалището.

           Чл. 20. Върховен ръководен орган на читалището е общото събрание. То се състои от всички действителни членове на читалището.

            Чл.21. (1) Общото събрание:

* изменя и допълва устава.
* избира и освобождава членовете на настоятелството, председателя и проверителната комисия.
* приема вътрешни актове, регламентиращи дейността на читалището.
* приема бюджета на читалището.
* определя основни насоки на дейността на читалището;
* взема решение за членовете на читалището в читалищни сдружения и в Съюза на народните читалища.
* изключва членовете на читалището.
* приема годишните отчети до 30 март на следващата година.
* отменя решения на органите на читалището.
* взема решения за прекратяване на читалището.
* отнася до съда незаконосъобразни решения на ръководните органи.
* провъзгласява почетните и благодетелните членове на читалището.
* определя размера на годишния членски внос;
* взема решения за откриване на клонове на читалището след съгласуване с общината

(2) Решенията на общото събрание са задължителни за другите органи на читалището.

 Чл. 22. (1) Редовно общо събрание се свиква от настоятелството най малко един път в годината.

 (2) Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас.

(3) При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

            Чл. 23. (1) Решенията на общото събрание се взимат с мнозинство от половината от присъстващите действителни членове.

(2) Решенията за прекратяване на читалището, промяна на устава, отмяна на решения на ръководните органи, откриване на клонове и изключване на членове се вземат с квалифицирано мнозинство от 2/3 от гласовете на действителните членове.

(3) Две трети от действителните членовете на Народно читалище „Бачо Киро-1943 г. ” могат да предявят иск пред Силистренски окръжен съд за отмяна на решение на общото събрание, ако то противоречи на закона за Народните читалища или устава.

            Чл. 24. Общото събрание се свиква с покана, съдържаща дневния ред на събранието, мястото и началния час за провеждане. Поканата се дава на действителните членове и се залепва на вратата на читалището и на общодостъпни места в с. Искра седем дни преди датата на събранието.

            Чл. 25. Общото събрание е редовно ако присъстват повече от половината действителни членове. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

            Чл. 26. Изпълнителен орган на читалището е настоятелството, което се състои най малко от трима членове и се избира от общото събрание за срок от три години. Членовете на настоятелството да нямат родствени връзки по права или съребрена линия до четвърта степен включително.

            Чл. 27. (1) Настоятелството:

* свиква общото събрание;
* осигурява изпълнението на решенията на общото събрание;
* приема проект за бюджет на читалището и го внася в общото събрание;
* взема решение за секретаря и утвърждава длъжностната му характеристика;
* приема месечните финасови отчети на читалището;
* внася годишен отчет за дейността и годишен финансов отчет в общото събрание;
* приема решения за разпореждане със собствено или предоставено за ползване имущество на читалището, както и за бракуване и замяна на движими вещи на читалището.

(2) Настеятелството приема решения в заседание с повече от половината от грасовете на членовете.

(3) При липса на кворум и при необходимост от неотложни действия, решения се вземат извън заседание с подписите „за” и „против” на членовете на Настоятелството в протокола след изписаните решения. Решенията са законни, ако са на лице всички подписи на членовете „за” решенията без забележки.

Чл. 28. Председателят на читалището е член на настоятелството и се избира от общото събрание за срок от три години.

Чл. 29. Председателят на читалището:

* организира дейноста на читалището съобразно законите на страната и устава на читалището и решенията на общото събрание;
* представлява читалището заедно и поотделно със секретаря;
* свиква и ръководи заседанията на настоятелството;
* ежегодно до 10 ноември прави предложение до кмета на общината за дейността на читалището за следващата година;
* отчита дейността си пред настоятелството;
* сключва и прекратява трудови договори със служителите на читалището съобразно бюджета и щата по решение на настоятелството;
* председателствува общи събрания;

Чл. 30. (1) Секретарят на читалището е щатният организатор на дейността му. Същият работи по длъжност на характеристика утвърдена от настоятелството. Секретарят се назначава на безсрочен трудов договор съгласно КТ. С изтичане на мандата на едно настоятелство договорът със секретаря не се прекратява.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

Чл. 31. (1) Секретарят на читалището:

* организира изпълнението на решенията на настоятелството, включително решенията за изпълнението на бюджета;
* организира текущата основна и допълнителна дейност;
* отговаря за работата на щатния и хонорувания персонал;
* представлява читалището заедно и поотделно с председателя.

(2) Секретарят на читалището участвува в заседанията на настоятелството с права на съвещателен глас.

Чл. 32. Проверителната комисия се избира от общото събрание в състав от трима членове за срок от три години.

Чл. 33. Членовете на проверителната комисия не могат да бъдат лица които са в трудово- правни отношения с читалището, или са роднини по права линия, съпрузи, братя и сестри или роднини по сватовство от първа степен с членовете на настоятелството.

Чл. 34. Проверителната комисия:

* осъществява контрол върху дейността на председателя, настоятелството и секретаря по спазване на устава, закона и решенията на общото събрание на читалището;
* уведомява общото събрание за констатирани нарушения, а при данни за престъпление и органите на прокуратурата;
* свиква общото събрание при отказ от настоятелството;
* предлага освобождаване от отговорност членовете но настоятелството на базата на финансова ревизия.

Чл. 34а (1) Не могат да бъдат избирани за председател, членове на настоятелството и на проверителната комисия, както и да бъдат назначавани за секретари лица, които са осъждани на лишаване от свобода за умишлени престъпления от общ характер.

(2) Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

VІ. КАНЦЕЛАРИЯ НА ЧИТАЛИЩЕТО

            Чл. 35. Канцеларията на читалището се управлява от секретаря.

            Чл. 36. В читалището се водят следните книги:

* Протоколна книга от общите събрания.
* Протоколна книга от заседанията на настоятелството.
* Регистър за входящата и изходящата кореспонденция.
* Заповедна книга.
* Инвентарни описи на книгите в библиотеката.
* Дневник за библиотеката и регистър на читателите.
* Книга за членовете на читалището.
* Инвентарна книга за имуществото.
* Касова книга с финансови документи.
* Други книги и документи касаещи дейността на читалището.

VІІ. ИМУЩЕСТВО И ФИНАНСИРАНЕ

            Чл. 37. Народно читалище „Бачо Киро-1943 г.” набира финансови средства от:

* членски внос;
* субсидия за делегирани от държавата дейности в областта на културата;
* субсидия от общината;
* средства по спечелени проекти по програми на Европейския съюз и проекти на министерства, ведомства, фондации и други неправителствени организации;
* лихви по капитала;
* завещания и дарения;
* средства от информационно обслужване и допълнителна стопанска дейност, която не нарушава устава на читалището и законите на страната.

Чл. 38. Завещания, дарения, финасови средства от юридически лица с нестопанска цел и религиозни организации, които обвързват читалището с противни на целите  и интересите му и законите на страната задължения не се приемат.

Чл. 39.(1) Читалищните средства се съхраняват в банка по сметка на името на читалището.

(2) Банковите документи за разпореждане с финансовите средства на читалището се подписват от председателят и секретарят заедно.

Чл. 40. (1) Под никъкъв предлог не може да се ипотекира движимо и недвижимо имущество на читалището.

(2) Настоятелството няма право да предоставя собствено или ползвано от читалището имущество възмездно или безвъзмездно:

* за хазартни игри и нощни заведения;
* за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
* за постоянно ползване от политически партии и организации;
* на председателя, секретаря, членовете на настоятелството и проверителната комисия и на членовете на техните семейства.

(3) Движими вещи могат да бъдат бракувани или заменени с по-доброкачествени само по решение на настоятелството.

Чл. 41. Приемането , влагането и разходването на читалищните средства става само срещу издадени документи, за редовността на които отговарят председателят и секретарят.

Чл. 42. (1) Месечните отчети за разходите се одобряват с решение на настоятелството.

(2) Читалищното настоятелство изготвя годишния отчет за приходите и разходите, който се приема от общото събрание.Отчетът за изразходваните от бюджета средства се представя в общината до 30 март на следващата година.

VІІІ. ОСНОВНИ ПОЛОЖЕНИЯ

            Чл. 43. Читалищните празници са:

* 24 май- ден на славянската писменост и българската култура.
* 07 юли-патронен празник на читалището
* 1 ноември-ден на народните будители.

Чл. 44. Целта и името на Читалището са неизменяеми, изключая случаи предвидени в закона.

Чл. 45. Читалището има свой кръгъл печат с надпис Народно читалище „Бачо Киро-1943 г.” с.Искра.

 Чл.46Народно читалище „Бачо Киро-1943 г.” може да членува по решение на настоятелството в читалищни сдружения и Съюза на народните читалища.

Чл. 47. Читалището се регистрира в Силистренския окръжен съд като юридическо лице с нестопанска цел в обществена полза съгласно Закона за народните читалища.

ІХ. ЗАКЛЮЧИТЕЛНИ РАЗПОРЕДБИ.

 Чл. 48. Устава влиза в сила от датата на регистрацията му в Силистренския окръжен съд.

 Чл. 49. Устава да се подпише от присъствуващите действителни членове на събранието за окончателното му приемане.

 **УСТАВЪТ Е ПРИЕТ НА ОБЩО СЪБРАНИЕ НА ЧЛЕНОВЕТЕ НА НАРОДНО ЧИТАЛИЩЕ „БАЧО КИРО – 1943г.” СЕЛО ИСКРА НА ШЕСТИ МАРТ, ДВЕХИЛЯДИ И ПЕТНАЙСТА ГОДИНА.**

**Председател на ЧН:………………………..**

 **/Мехмед В. Мухарем/**